Lav et referat af nedenstående tekst:

Tekst:
Natteravnene er ikke til at overse, hvis man møder dem i gadebilledet. Den karakteristiske gule jakke lyser op i nattens mulm og mørke. I aften patruljerer tre fra den frivillige organisation Natteravnene Aalborg, og det gør de cirka fra klokken 23:30 til klokken 3:00. Folk rykker sammen Snart kan det imidlertid være, at de patruljerer helt ind til klokken 6 om morgenen. Det strømmer nemlig ind med henvendelser fra folk, der ønsker at være frivillige. - Sådan en tragisk sag med en 22-årig kvinde gør, at folk reflekterer over, hvordan de kan hjælpe, fordi de ønsker at passe på de unge og forhindre lignende tilfælde i fremtiden. Man kan sige, at det får det bedste frem i mennesker, siger formand for Natteravnene Aalborg, Marianne Holmsgaard. Bare i løbet af fredag har Natteravnene Aalborg fået 17 henvendelser. Alle fra folk der ønsker at hjælpe til. Til sammenligning har organisationen i dag 28 medlemmer, der forsøger at passe på de unge mennesker i nattelivet. - Vi følger de unge og stiller os til rådighed, hvis de har brug for en snak, hvis de er for fulde, eller hvis de er kede af det. Derudover holder vi også øje med dem, der går alene, siger Marianne Holmsgaard. Ønsker at være i byen til luk Tidligere har natteravnene oplevet, at de er taget hjem, mens der har været ro og orden i gaden, men så har virkeligheden været en anden få timer efter. - Sommetider oplever vi, at der har været masser af unge i byen, men der har ikke været det store at lave for os. Dagen efter kan man så høre i nyhederne, at der har været rigtig meget gang i den, når de unge er væltet ud fra værtshusene klokken 5 om morgenen, siger formanden for Natteravnene Aalborg. Derfor ønsker hun, at de kan få flere medlemmer, så det bliver muligt at være tilstede i Aalborgs natteliv hele natten. - Det ville helt klart være optimalt, hvis vi var lidt flere. Og det ville forhåbentligt også kunne øge trygheden en smule hos de unge, siger Marianne Holmsgaard.

Referat:
Bare i dag har Natteravnene i Aalborg fået 17 henvendelser fra folk, som fremover gerne vil hjælpe med at patruljere i Aalborgs gader.